ХӀиндин доккхаха долчу декъехь билгалйолу кхоъ зама: йовха а, тӀуьна а алсама къилба-малхбузен муссон а (июньxa0— октябрь) йолуш; гӀеххьа шийло а, екъа а алсама къилбаседа-малхбален пассат а (ноябрьxa0— февраль) йолуш; чӀогӀа йовха, екъа (мартxa0— май) йолуш а. ТӀуьначу заманахь шеран барамах 80xa0% йочанаш хуьлу. Уггара тӀуьна ду Малхбуза Гатийн а, Гималайн а (6000xa0мм шарахь) механ басеш, ткъа Шиллонг тӀапломан басешкахь ю Дуьнен тӀехь уггар дукха догӀа догӀу меттигxa0— Черрапунджи (12000xa0мм гергга). Уггар екъа кӀошташxa0— ХӀиндо-Ганган акъарин малхбуза дакъа (100xa0мм кӀезиг Тар гӀум-арие, бекъа мур 9-10 бутт) а, ХӀиндостанан йуккъера дакъа (300—500xa0мм, бекъа мур 8-9 бут). Йочанийн барам чӀогӀа хийцало цхьацца шерашкахь. Акъари тӀехь январан йуккъара температура лакха йолу къилбаседера къилбехьа +15 тӀиера +27xa0°C тӀекхаччалц, майхь массанхьа а +28…+35xa0°C хуьлу, наггахь +45…+48xa0°C а кхочу. ТӀуьначу муьрехь пачхьалкхан доккхаха долчу декъехь температура +28xa0°C хуьлу. Лаьмнашкахь, 1500xa0м лакхахь, январехь −1xa0°C, июлехь +23xa0°C хуьлу, 3500xa0м лакхахь −8xa0°C а, +18xa0°C.